Donald MacLean

Donald S. "Don" MacLeanLegends of Hockey (s. 14. tammikuuta 1977 Sydney, Nova Scotia, Kanada) on kanadalainen jääkiekkovalmentaja ja entinen jääkiekkoilija. Hän toimii nykyään apuvalmentajana kroatialaisessa KHL Medveščak Zagrebin joukkueessa, joka pelaa Itävallan pääsarjassa. MacLean oli pelipaikaltaan keskushyökkääjä ja pelasi 41 NHL:n runkosarjaottelua vuosina 1997–2007. Euroopassa hän pelasi Suomen, Sveitsin, Itävallan, Tanskan, Ruotsin ja Kroatian sarjoissa.

Ura
 Junioreista ammattilaiseksi 
MacLean aloitti QMJHL:ssä kaudella 1994–1995. Kaudella 1996–1997 hän voitti Hull Olympiquesissa QMJHL:n mestaruuden ja koko CHL:n mestaruuden Memorial Cupin. Los Angeles Kings varasi hänet toisella kierroksella vuonna 1995 NHL:n varaustilaisuudessa. MacLean siirtyi Kingsin organisaatioon kaudeksi 1997–1998. Hän pelasi kauden aikana 22 NHL-ottelua, joissa teki tehopisteet 5+2=7. Kahtena seuraavana kautena MacLean ei pelannut NHL:ssä otteluakaan, vaan farmisarjoissa AHL:ssä ja IHL:ssä. Los Angeles myi hänet helmikuussa 2000 Toronto Maple Leafsiin, josta se sai vaihdossa Craig Charronin. MacLean pelasi Torontossa kaksi seuraavaa kautta 2000–2001 ja 2001–2002. MacLean pelasi ensimmäisellä kaudella kolme NHL:n runkosarjaottelua ja toisella kolme pudotuspeliottelua. Kaudella 2001–2002 hän voitti AHL:n pistepörssin ja John B. Sollenberger Trophyn Toronton farmijoukkueessa St. John's Maple Leafsissa tehopistein 33+54=87.EliteProspects

Kaudeksi 2002–2003 MacLean siirtyi vapaana agenttina Columbus Blue Jacketsin organisaatioon. Hän pelasi ensimmäisen kauden kokonaan AHL-joukkue Syracuse Crunchissa mutta pystyi pelaamaan kauden aikana vain 17 ottelua niskavamman takia. Toisella kaudellaan MacLean pelasi neljä NHL-ottelua. Hän pelasi työsulkukauden 2004–2005 SM-liigaa Espoo Bluesissa. MacLean oli heikon kauden pelanneen joukkueen valopilkkuja. Hän oli joukkueen paras maalintekijä ja toiseksi paras pistemies. MacLean pelasi lähinnä Bluesin ykkösketjun keskushyökkääjänä.

Elokuussa 2005 MacLean palasi Pohjois-Amerikkaan ja siirtyi Detroit Red Wingsin organisaatioon kaudeksi 2005–2006. Hän pelasi Detroitissa kolme NHL-ottelua tehopistein 1+1=2, mutta lähes koko kauden farmijoukkue Grand Rapids Griffinsissä. MacLean oli AHL:ssä sarjan seitsemänneksi paras pistemies (56+32=88) ja paras maalintekijä 56 maalillaan.HockeyDB Maalipörssissä samaan ylsi myös Binghamton Senatorsin Denis Hamel, jonka kanssa hän jakoi AHL:n parhaalle maalintekijälle annettavan Willie Marshall Awardin. MacLean valittiin AHL:n kauden arvokkaimmaksi pelaajaksi, josta hänet palkittiin Les Cunningham Awardilla. Hänet valittiin myös AHL:n ensimmäiseen tähdistökentälliseen. Kaudeksi 2006–2007 MacLean siirtyi Phoenix Coyotesin organisaatioon ja pelasi kauden aikana yhdeksän NHL-ottelua tehoin 1+1=2.

 Uran viimeiset vuodet Euroopassa 
MacLean aloitti kauden 2007–2008 Sveitsin National League A:n ZSC Lionsissa, mutta siirtyi 11 ottelun jälkeen loppukaudeksi Itävallan Erste Bank Eishockey Ligan EC Red Bull Salzburgiin. MacLean voitti Itävallan-mestaruuden keväällä 2008. Hän oli pudotuspelien paras maalintekijä kahdeksalla osumallaan. MacLean aloitti kauden 2008–2009 Tanskan AL-Bank Ligaenin Rødovre Mighty Bullsissa, mutta siirtyi sieltä seitsemän ottelun jälkeen Ruotsin toiseksi korkeimman sarjatason Allsvenskanin Malmö Redhawksiin, jossa hän pelasi kevääseen 2010 asti.

Elokuussa 2010 MacLean siirtyi koesopimuksella Itävallan pääsarjassa pelaavaan kroatialaisseura KHL Medveščak Zagrebiin. Hän solmi syyskuussa vuoden mittaisen pelaajasopimuksen Zagrebin kanssa. Heinäkuussa 2011 MacLean lopetti pelaajauransa ja hänet nimettiin Zagrebin apuvalmentajaksi Marty Raymondille.

Tilastot
 1992–1993  Halifax Hawks  NSMHL  27  15  25  40  34  –  –  –  –  – 1993–1994  Halifax Hawks  NSMHL  25  35  35  70  151  –  –  –  –  – 1994–1995  Beauport Harfangs  QMJHL  64  15  27  42  37  17  4  4  8  6 1995–1996  Beauport Harfangs  QMJHL  1  0  1  1  0  –  –  –  –  –   Laval Titan  QMJHL  21  17  11  28  29  –  –  –  –  –   Hull Olympiques  QMJHL  39  26  34  60  44  17  6  7  13  14 1996–1997  Hull Olympiques  QMJHL  69  34  47  81  67  14  11  10  21  39  Hull Olympiques  M-Cup  –  –  –  –  –  4  4  6  10  6 1997–1998  Fredericton Canadiens  AHL  39  9  5  14  32  4  1  3  4  2   Los Angeles Kings  NHL  22  5  2  7  4  –  –  –  –  – 1998–1999  Springfield Falcons  AHL  41  5  14  19  31  –  –  –  –  –   Grand Rapids Griffins  IHL  28  6  13  19  8  –  –  –  –  – 1999–2000  Lowell Lock Monsters  AHL  40  11  17  28  18  –  –  –  –  –   St. John's Maple Leafs  AHL  21  14  12  26  8  –  –  –  –  – 2000–2001  St. John's Maple Leafs  AHL  61  21  34  60  48  4  2  1  3  2   Toronto Maple Leafs  NHL  3  0  1  1  2  –  –  –  –  – 2001–2002  St. John's Maple Leafs  AHL  75  33  54  87  49  9  5  5  10  6   Toronto Maple Leafs  NHL  –  –  –  –  –  3  0  0  0  0 2002–2003  Syracuse Crunch  AHL  17  9  9  18  6  –  –  –  –  – 2003–2004  Syracuse Crunch  AHL  77  27  41  68  45  7  0  3  3  4   Columbus Blue Jackets  NHL  4  1  0  1  0  –  –  –  –  – 2004–2005  Blues  SM-liiga  51  22  21  43  46  –  –  –  –  – 2005–2006  Grand Rapids Griffins  AHL  76  56  32  88  63  14  6  2  8  8    Detroit Red Wings  NHL  3  1  1  2  0  –  –  –  –  – 2006–2007  San Antonio Rampage  AHL  66  33  28  61  51  –  –  –  –  –   Phoenix Coyotes  NHL  9  1  1  2  0  –  –  –  –  – 2007–2008  ZSC Lions  NLA  11  4  1  5  16  –  –  –  –  –   EC Red Bull Salzburg  EBEL  13  13  7  20  8  14  8  5  13  30 2008–2009  Rødovre Mighty Bulls  Tanska  7  0  3  3  0  –  –  –  –  –   Malmö Redhawks  Allsv.  38  15  15  30  18  –  –  –  –  – 2009–2010  Malmö Redhawks  Allsv.  42  16  13  29  4  –  –  –  –  – 2010–2011  KHL Medveščak Zagreb II  Kroatia  –  –  –  –  –  3  6  2  8  0   KHL Medveščak Zagreb  EBEL  43  8  14  22  24  5  1  1  2  8 6 kautta  yhteensä  NHL  41  8  5  13  6  3  0  0  0  0 9 kautta  yhteensä  AHL  513  223  246  469  351  37  14  14  28  22 2 kautta  yhteensä  EBEL  56  21  21  42  32  19  9  6  15  38 1 kausi  yhteensä  SM-liiga  51  22  21  43  46  –  –  –  –  – 1 kausi  yhteensä  NLA  11  4  1  5  16  –  –  –  –  –

Lähteet

Viitteet

Luokka:79.32 Jääkiekko
Luokka:Kanadalaiset jääkiekkoilijat
Luokka:Kanadalaiset jääkiekkovalmentajat
Luokka:Los Angeles Kingsin varaamat pelaajat
Luokka:Vuonna 1977 syntyneet
Luokka:Elävät henkilöt